Lav et referat af nedenstående tekst:

Tekst:
Julen er som bekendt hjerternes fest. Det er det også for 22 årige Laura Virginie Jersborg Carlsen, der til dagligt læser politik på AAU, og som derfor egentlig burde læse til eksamen i disse dage. I stedet bruger hun al sin fritid på at samle mad ind til trængende familier, da TV2 Nord møder hende bag et supermarked et sted i Aalborg. - Jeg har også en eksamen, som jeg skal aflevere her 2. januar, og jeg er langt bagud. I hvert fald ifølge min vejleder, griner Laura Virginie Jersborg Carlsen. Ny Pop up-butik Når den 22-årige københavnske studerende ikke arbejder på opgaven, skyldes det ganske enkelt, at julen står for døren. Højtiden har givet Laura  Virginie Jersborg Carlsen en ekstra opgave. Hun bruger nemlig alle sine vågne timer på at forberede en Pop op-butik i Aalborg med overskudsmad til trængende nordjyder. - Vi kan bare købe nyt hele tiden og så smide ud i vores samfund, men det går altså ikke længere, og slet ikke, når vi står midt i en energikrise, fastslår hun. Torsdag brugte Laura Virginie Jersborg Carlsen på at hente datostemplede fødevarer ved et supermarked i Aalborg. Varerne skulle egentlig bare i affaldscontainerne, men mange af dem fejler ikke det mindste. - Den har bare lige et hak heroppe i toppen, som man kan skære væk, og så fejler resten af peberfrugten jo ikke noget, fortæller Laura Virginie Jersborg Carlsen, mens hun viser en peberfrugt, som hun har hentet. Ingen lokal butik Det er organisationen ”Stop Spild – Lokalt”, der er arrangør af indsamling. Den landsdækkende organisation delte sidste jul mere end 500 tons julemad ud til 45.000 danskere. Organisationen er til stede i hele landet. Bare ikke i Aalborg. Men det laver Laura Virginie Jersborg Carlsen fredag aften om på, når hun åbner sin Pop op-butik klokken 22:30 på Boulevarden inde i centrum. - Jeg kontaktede dem og sagde, at det ikke kunne passe, og så spurgte de, om jeg ville være med til at starte noget op i Aalborg. Nu er vi så her, og fredag slår vi dørene op, siger Laura Virginie Jersbor Carlsen og fortsætter. - Det betyder meget for mig, at jeg kan være med til at ændre vores samfund, og den måde vi forstår tingene på, så vi kan forbedre samfundet. Med en propfyldt bil går turen mod centrum. Selve uddelingen foregår i en tidligere burgerbar på Boulevarden 8 i Aalborg, og indtil der ikke er mere mad. Laura Virginie Jersborg Carlsen både håber og frygter, at der kommer mange forbi: - Jeg frygter, at der er mange, som har virkelig brug for hjælp, så hvis der er en slagter, en købmand eller en blomsterhandler der fredag til lukketid har varer, som de ellers ville smide ud, så håber jeg, de vil kommer ind til os med dem i stedet. Hvorfor smide varerne ud, hvis de kan gøre en forskel.

Referat:
Fredag aften vil det være muligt for trængende nordjyske familier at hente mad i den nye Pop up-butik i Aalborg.